2012/0216 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh maidir leis an

an seasamh ón gComhairle i ndáil le togra le haghaidh rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 812/2004.

An dáta ar cuireadh an togra chuig Parlaimint na hEorpa agus chuig an gComhairle. (doiciméad COM(2012) 447 final – 2012/0216 COD): || 8 Lúnasa 2012

Dáta na tuairime ó Choiste Eacnamaíoch agus Sóisialta na hEorpa: || 14 Samhain 2012

Dáta na tuairime ó Choiste na Réigiún: || Gan aon tuairim

Dáta an tseasaimh ó Pharlaimint na hEorpa, an chéad léamh: || 16 Aibreán 2013

An dáta a glacadh an seasamh ón gComhairle: || 3 Márta 2014

2. Cuspóir an togra ón gCoimisiún

Is é is cuspóir ginearálta leis an togra forálacha Rialachán (CE) Uimh. 812/2004 ón gComhairle lena leagtar síos bearta a bhaineann le gabhálacha céiticeach de thaisme in iascaigh agus lena leasaítear Rialachán (CE) Uimh. 88/98 a ailíniú le forálacha Chonradh Liospóin trí athrangú a dhéanamh ar na cumhachtaí arna dtabhairt don Choimisiún go bearta tarmligthe agus cur chun feidhme.

3. Barúlacha maidir leis an seasamh ón gComhairle

3.1. Barúlacha ginearálta faoin seasamh ón gComhairle:

Aontaíonn an Coimisiún leis an seasamh ón gComhairle, mar coinníonn an comhaontú polaitiúil comhréitigh idir Parlaimint na hEorpa agus an Chomhairle athrangú na gcumhachtaí mar atá sé i dtogra an Choimisiúin. Shainigh an Chomhairle raon feidhme an ghnímh tharmligthe maidir le gléasanna fuaimiúla bactha i dtéarmaí níos sainiúla ionas go mbeidh sé níos soiléire. Is féidir leis an gCoimisiún glacadh leis an gcomhréiteach sin. Theorannaigh an Chomhairle freisin ré tharmligean na gcumhachtaí go ceithre bliana i gcomhaontú le Parlaimint na hEorpa. Is féidir leis an gCoimisiún glacadh leis an teorannú sin, ós rud é go bhfuil clásal athnuachana intuigthe ann.

3.2. Leasuithe a rinne Parlaimint na hEorpa ar an gcéad léamh:

Thug Parlaimint na hEorpa isteach 4 leasú, nár chuir i gcoinne athrangú na gcumhachtaí arna dtabhairt don Choimisiún. An ceann is tábhachtaí de na leasuithe sin, chuir sé srian trí bliana le ré tharmligean na gcumhachtaí agus thug sé isteach oibleagáid chun an rialachán seo a athbhreithniú agus togra lena leasú a chur isteach faoin 31 Nollaig 2015.

Le linn an phlé trípháirtigh, rinneadh athbhreithniú agus caibidlíocht ar na leasuithe ó Pharlaimint na hEorpa. Mar thoradh air sin, teorainníodh tarmligean na gcumhachtaí go ceithre bliana agus ceapadh an oibleagáid chun athbhreithniú a dhéanamh ar fhorálacha an rialacháin ar bhealach a urramódh ceart tionscnaimh an Choimisiúin.

3.3. Forálacha nua a tugadh isteach leis an seasamh ón gComhairle agus ón gCoimisiúin ina leith sin:

D'aontaigh an Chomhairle agus an Pharlaimint a chur d'oibleagáid ar an gCoimisiún athbhreithniú a dhéanamh ar fhorálacha an Rialacháin seo faoi dheireadh na bliana 2015 agus, más iomchuí, togra reachtach nua a thíolacadh. Is féidir leis an gCoimisiún glacadh leis sin mar cosnaíonn sé ceart tionscnaimh an Choimisiúin agus tugann sé tagairt d'fhorbairt beart faoi réigiúnú, ar príomhchuspóir de chuid an Chomhbheartais Iascaigh é.

Shainigh an Chomhairle go sonrach raon feidhme an tarmligin cumhachtaí i leith shonraíochtaí agus úsáid gléasanna fuaimiúla bactha. Is féidir leis an gCoimisiún glacadh leis sin ar mhaithe le soiléire.

3.4. Na fadhbanna a bhain le glacadh an tseasaimh ar an gcéad léamh agus seasamh an Choimisiúin ina leith sin:

Agus na caibidlíochtaí á gcríochnú thángthas ar chomhaontú maidir le cumhachtú an Choimisiúin. Is féidir leis an gCoimisiún glacadh leis na comhaontuithe a aontaíodh.

Mar sin féin, maidir leis an oibleagáid chun athbhreithniú a dhéanamh ar an rialachán seo agus togra reachtach uileghabhálach a thíolacadh, más iomchuí, measann an Coimisiún gur gá ráiteas a dhéanamh chun a sheasamh a shoiléiriú.

4. Conclúid

Is féidir leis an gCoimisiún aontú leis an seasamh ón gComhairle arb ionann é agus an toradh ar an gcaibidlíocht le Parlaimint na hEorpa. Mar sin féin, measann an Coimisiún gur gá ráiteas a dhéanamh maidir le hAirteagal 7.3, mar seo a leanas.

Maidir le hAirteagal 7.3

Breithneoidh an Coimisiún ar cheart togra a thíolacadh le haghaidh creata nua beart teicniúil lena n-áirítear bearta maolaithe chun gabhálacha céiticeach de thaisme agus speiceas leochaileach eile a íoslaghdú agus forbairt sainbheart a cheadú a bheidh in oiriúint do shainiúlachtaí an iascaigh ag an leibhéal réigiúnach, más iomchuí. A luaithe is a bhainfear é sin amach, aisghairfear an rialachán seo.